উইগান অ্যাথলেটিক ফুটবল ক্লাব
উইগান অ্যাথলেটিক ফুটবল ক্লাব (/ˈwɪɡən/, ইংরেজি: Wigan Athletic Football Club; এছাড়াও উইগান এএফসি অথবা শুধুমাত্র উইগান নামে পরিচিত) হচ্ছে উইগান ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৯৩২ সালে প্রতিষ্ঠিত হয়েছে। উইগান এএফসি তাদের সকল হোম ম্যাচ উইগানের ডিডাব্লিউ স্টেডিয়ামে খেলে থাকে; যার ধারণক্ষমতা হচ্ছে ২৫,১৩৮। বর্তমানে এই ক্লাবের ম্যানেজারের দায়িত্ব পালন করছেন শন ম্যালোনি এবং সভাপতির দায়িত্ব পালন করছেন বেন গুডবার্ন। বর্তমানে উত্তর আয়ারল্যান্ডীয় আক্রমণভাগের খেলোয়াড় জোশ ম্যাগেনিস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, উইগান এএফসি এপর্যন্ত ৬টি শিরোপা জয়লাভ করেছে; যার মধ্যে ১টি এফএ কাপ শিরোপা রয়েছে।